85.		Žiadosť o zrušenie ochrannej známky v registri (§ 34 ZOZ)
FIFO, s.r.o., Hlinská ul. č. 1, 010 01 Žilina
zastúpená Ing. Jánom Rusom, konateľom
	Úrad priemyselného vlastníctva SR
Žilina, 1. 12. 2026	Ul. Jána Švermu č. 43, 974 04 Banská Bystrica 4
Vec:	Žiadosť o zrušenie ochrannej známky v registri.
Dole podpísaný zástupca firmy FIFO, s.r.o., Hlinská ul. č. 1, 010 01 Žilina, touto cestou žiadam v súlade s ustanoveniami zákona č. 506/2009 Z. z. o zrušenie ochrannej známky ev. číslo .......................... v registri Úradu priemyselného vlastníctva SR od 1. 1. 2027.
Identifikačné údaje žiadateľa:
a)	Názov žiadateľa: FIFO, s.r.o. 
b)	Adresa žiadateľa: Hlinská ul. č. 1, 010 01 Žilina 
c)	Meno a priezvisko konateľa: Ing. Ján Rus 
d)	IČO: ....................................................
e)	DIČ: ....................................................
f)	Prihlasovacie označenie ochrannej známky: PRSA (Potravinová regionálna spoločenská agentúra)
g)	Tovary pre využitie ochrannej známky: plastové fľaše
Svoju žiadosť o zrušenie zaregistrovanej ochrannej známky Úradom priemyselného vlastníctva SR pod ev. číslom ..............odôvodňujem nasledovne:
Firma FIFO, s.r.o., Hlinská ul. č. 1, 010 01 Žilina bola rozhodnutím č. ................................. Okresného súdu Žilina zrušená. Z tohto titulu prestala vyrábať výrobky chránené uvádzanou ochrannou známkou.
	podpis žiadateľa
Príloha: Rozhodnutie Okresného súdu Žilina o zrušení firmy FIFO, s.r.o.
Poznámka
Zrušenie ochrannej známky je účinné odo dňa podania návrhu na jej zrušenie alebo od skoršieho dňa, ktorý bol na žiadosť účastníka konania v rozhodnutí o zrušení ochrannej známky určený ako deň, ku ktorému dôvod zrušenia nastal, ak účastník konania o zrušenie ochrannej známky preukáže právny záujem.
Návrh na zrušenie ochrannej známky alebo návrh na vyhlásenie ochrannej známky za neplatnú musí obsahovať odôvodnenie, ktoré je doložené dôkazmi; na doplnenie a rozšírenie odôvodnenia návrhu na zrušenie ochrannej známky alebo návrhu na vyhlásenie ochrannej známky za neplatnú o ďalší dôvod sa neprihliada.